stanford-oval/wikipedia huggingface dataset:
אולריקה ריכטר
ביוגרפיה > שיאנית עולם ואלופת עולם

בתחרות שנערכה באוטרכט הולנד ב-18 באוגוסט 1973 קבעה ריכטר במשחה ל-100 מטר גב שיא עולם חדש של 1:05.39 דקות, היה זה שיאה העולמי הראשון מבין 8 שיאים שקבעה במשחה זה בשנים 1976-1973. שבועיים לאחר מכן, באליפות העולם הראשונה בשחייה שנערכה בבלגרד, לשעבר יוגוסלביה, בספטמבר היא זכתה בשתי מדליות זהב במשחה ל-100 מטר גב בתוצאה של 1:05.42 דקות, לפני מליסה בלוט מארצות הברית 1:06.11 דקות) וונדי קוק מקנדה (1:06.27 דקות) ובמשחה שליחות 4x100 מטר מעורב בשיא עולם חדש של 4:16.84 דקות, לפני ארצות הברית (4:25.80 דקות) ומערב גרמניה (4:26.57 דקות). בשלב המוקדמות היא קבעה שיא עולם חדש במשחה ל-100 מטר גב בתוצאה של 1:04.99 דקות.
ביוגרפיה > אלופת אירופה

באליפות אירופה בשחייה שנערכה בווינה, אוסטריה בשנת 1974 זכתה ריכטר ב-3 מדליות זהב במשחה ל-100 מטר גב בשיא עולם חדש של 1:03.30 דקות, לפני אולריקה טאובר ( 1:05.07 דקות) ואניט בריחיטה מהולנד (1:05.94 דקות), במשחה ל-200 מטר גב בשיא עולם חדש נוסף של 2:17.35 דקות, לפני טאובר (2:18.79 דקות) ובריחיטה (2:21.33 דקות) ובמשחה שליחות 4x100 מטר מעורב בשיא עולם חדש של 4:13.78 דקות, לפני מערב גרמניה (4:23.50 דקות) ושוודיה (4:23.90 דקות).
באליפות העולם בשחייה שנערכה בסנטיאגו דה קאלי, קולומביה, בשנת 1975 זכתה ריכטר ב-3 מדליות, 2 זהב ו-1 ארד. מדליות זהב במשחה ל-100 מטר גב בשיא אליפות חדש של 1:03.30 דקות, לפני בת ארצה בירגיט טרייבר (1:04.34 דקות) וננסי גרפיק מקנדה (1:04.73 דקות) ובמשחה שליחות 4x100 מטר מעורב בשיא אליפות חדש של 4:14.74 דקות, לפני ארצות הברית (4:20.47 דקות) והולנד (4:21.45 דקות) ובכך הגנה על תאריה. מדליית ארד במשחה ל-200 מטר גב בתוצאה של 2:18.76 דקות, אחרי טרייבר שקבעה שיא עולם חדש של 2:15.46 דקות וגרפיק (2:16.09 דקות).
ביוגרפיה > אלופה אולימפית

באולימפיאדת מונטריאול (1976) זכתה ריכטר ב-3 מדליות זהב, במשחה ל-100 מטר גב בשיא אולימפי חדש של 1:01.83 דקות, לפני בריגיט טרייבר (1:03.41 דקות) וננסי גרפיק (1:03.71 דקות), במשחה ל-200 מטר גב בשיא אולימפי חדש נוסף של 2:13.43 דקות, לפני שיאנית העולם טרייבר (2:14.97 דקות) וגרפיק (2:15.60 דקות) ובמשחה שליחות 4x100 מטר מעורב בשיא עולם חדש של 4:07.95 דקות, לפני ארצות הברית (4:14.55 דקות) וקנדה (4:15.22 דקות).
באליפות אירופה בשחייה שנערכה בינקפינג, שוודיה בשנת 1977 זכתה ריכטר ב-3 מדליות מהן 1 זהב ו-2 כסף. מדליית זהב במשחה שליחות 4x100 מטר מעורב בתוצאה של 4:14.35 דקות, לפני ברית המועצות (4:18.12 דקות) ומערב גרמניה (4:19.05 דקות). מדליות כסף במשחה ל-100 מטר גב בתוצאה של 1:03.87 דקות, אחרי טרייבר (1:02.63 דקות) ולפני קייר אינדריקסון מברית המועצות (1:05.25 דקות) ובמשחה ל-200 מטר גב בתוצאה של 2:16.67 דקות, אחרי טרייבר (2:13.10 דקות) ולפני כרמן בונאצ'ו מרומניה (2:17.98 דקות).
שימוש בסמים

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה ספרה ששחייניות נבחרת מזרח גרמניה השתמשו באימרוץ נרחב .
תארים והשגים

ריכטר שברה 14 שיאי עולם, במשחה ל-100 מטר גב (8), במשחה ל-200 מטר גב (2) ומשחה שליחות 4x100 מטר מעורב (4)
בשנת 1983 זכתה ריכטר להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
אולריקה ריכטר, 1973
אוראיאויפלו

| --- | --- |
סמל אוראיאויפלוסמל אוראיאויפלו

טירת אייקאי
 מדינה:  הונגריה הונגריה
 חבל:  מערב טרנסדנוביה
 מחוז:  ואש (מחוז) ואש
 נפה:  נפת שארוואר
 שטח:  19.08 קמ"ר
 אוכלוסייה:  ‏
  ‑ בעיר:  830 (1 בינואר 2024)
 קואורדינטות:  47°22′00″N 16°59′00″E﻿ / ﻿47.366667°N 16.983333°E﻿ / 47.366667; 16.983333 
 אזור זמן:  UTC +1
 https://uraiujfalu.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אוראיאויפלו(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אוראיאויפלו  he tabBackground:;tabBorder:#aaa;defaultTab:0;
העיירה אוראיאויפלו (בהונגרית: Uraiújfalu) ממוקמת באזור מערב טרנסדנוביה, מחוז ואש, נפת שארוואר.
מיקום

היישוב שוכן באזור הגבול המערבי של הונגריה במישור ההונגרי הקטן, באמצע מישור שופרון-ואש, בגדה השמאלית של נהר הראבה (נהר), ליד נחל קריש. היישוב ממוקם בחלק הצפוני של המחוז. בירת המחוז, סומבטהיי, נמצאת במרחק של כ-35 ק"מ והעיר הקרובה ביותר, Répcelak, נמצאת במרחק של כ-7 ק"מ.
מיקום > נגישות

היישוב נגיש בקלות בכביש מכמה כיוונים, אך נתיבי הגישה החשובים ביותר מהחלקים הרחוקים יותר של המדינה הם הכביש הראשי 86 והכביש המהיר M86: משניהם יש לפנות בחלק הדרומי של Répcelak לכביש 8447, אליו ניתן להגיע מכיוון ניק. מכיוון סומבטהיי כדאי לפנות מכביש 86 ב-Vasegerszeg, משם מוביל כביש 8448 ליישוב. תחבורה ציבורית בכבישים מסופקת על ידי אוטובוסים של וולאנבוס. קו רכבת לא עובר ביישוב.
היסטוריה

העיירה נוצרה משלושה יישובים: Uraj, Újfalu ו-Szentivánfa.
האזכור הראשון בכתב של Uraj הוא משנת 1221. באותה תקופה המקום היה רכושה של חמולת יאק.
האזכור הראשון של Szentivánfa הוא משנת 1342, תחת השם Szentivánfalva. יישוב זה היה גם רכושם של בני חמולת יאק. מהמאה ה-17 ועד סוף מלחמת העולם השנייה, היישוב היה רכושה של משפחת בזרדי. ב-1 ביולי 1969, Uraiújfalu ו-Szentivánfa התאחדו תחת השם אוראיאויפלו.
אתרים בעלי עניין

כנסייה אוונגליסטית: נבנתה בשנת 1784, בסגנון הבארוק.
אחוזה מפוארת (טירת אייקאי): נבנתה בסביבות 1790, בסגנון הבארוק המאוחר. מאוחר יותר (במחצית השנייה של המאה ה-19) היא נבנתה מחדש בסגנון רומנטי. הוא שופץ בין 1977 לבין 1980.
הכנסייה הרומית-קתולית (לב ישו).
אנדרטת הגיבורים.
עמוד זיכרון.
בית סלשטאי.
בית פיגדי.
טירת הטיישי.
טירת בזרדי
אחוזת וידוש קולטאי: נבנתה בסביבות 1810 על ידי VI. יאנוש וידוש. בניין חד-קומתי בצורת L. כיום זהו מרכז תרבות.
צלב המילניום.
הכנסייה הקתולית Szentivánfai (הקדוש יוחנן המטביל): נבנתה במקור במאה ה-14 בסגנון גותי. מאוחר יותר (בסביבות 1770) נבנתה מחדש בסגנון הבארוק.
נולדו כאן

יוז'ף בנצה, (במקור קוהן-Kohn (כהן), 1893 – 1970) היה רופא יהודי-הונגרי, היסטוריון רפואי, אתנוגרף, נשיא האגודה ההונגרית להיסטוריה של הרפואה.
הערות שוליים

↑  Ajkay - Dukai Takách (iroda) kastély, kastelyok-utazas.hu
↑  Szelestey-ház
אוראיאויפלו, טירת אייקאי בתצלום אוויר
אות השירות למען השחרור של אוסטריה

| --- | --- |

für Österreichs Befreiung (למען שחרור אוסטריה)
  
 פרטים
 מדינה:  אוסטריה אוסטריה
 סוג:  עיטור אזרחי
 המעניק:  נשיא אוסטריה
 למען:  אנשים שהתנגדו באופן פעיל למשטר הנאצי ותרמו לשחרורה של אוסטריה משלטון הנאצים
 זכאות:  אזרחים אוסטרים
 נוסד:  27 בפברואר 1976 
 
אות השירות למען השחרור של אוסטריה (בגרמנית: Ehrenzeichen für Verdienste um die Befreiung Österreichs) נוסד ב-27 בינואר 1976. העיטור מוענק לגברים ונשים שהתנגדו באופן פעיל למשטר הנאצי ותרמו לשחרורה של אוסטריה משלטון הנאצים. נשיא אוסטריה מעניק את העיטור לאחר שהוא מקבל המלצה מקנצלר אוסטריה על סמך דו"ח של הוועדה הממונה על העיטור.
בין האנשים שהוענק להם העיטור

שמעון ויזנטל
אוטו מולדן
מרקו פיינגולד
קורט שוברט
ראו גם

אנשלוס
שואת יהודי אוסטריה
הערות שוליים

↑  נוסח החוק על הקריטריונים להענקת האות באתר ממשלת אוסטריה, (בגרמנית)
ערך זה הוא קצרמרבנושא אוסטריה. אתם מוזמנים לתרום לוויקיפדיה ו.
אחוזת בילטמור

| --- | --- |

 מידע כללי
 סוג:  אחוזה, NRHP district, בניין מגורים 
 מיקום:  אשוויל 
 מדינה:  ארצות הברית 
 בעלים:  George Washington Vanderbilt 
 הקמה ובנייה
 תקופת הבנייה:  ?–1895
 תאריך פתיחה רשמי:  24 בדצמבר 1895 
 אדריכל:  ריצ'רד מוריס האנט, פרדריק לו אולמסטד 
 סגנון אדריכלי:  נאו-רנסאנס, châteauesque 
 קואורדינטות:  35°32′24″N 82°33′07″W﻿ / ﻿35.54°N 82.551944444444°W﻿ / 35.54; -82.551944444444
 biltmore.com
  (למפת קרוליינה הצפונית מוגדלת) ראלי שארלוט גרינסבורו פאייטוויל וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי אחוזת בילטמור(למפת קרוליינה הצפונית רגילה) ראלי שארלוט גרינסבורו פאייטוויל וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי אחוזת בילטמור
 
אחוזת בילטמור היא אחוזה בסגנון רנסאנס צרפתי הממוקמת ליד אשוויל, שבקרוליינה הצפונית. 
האחוזה אשר נבנתה על ידי ג'ורג' ו. ואנדרבילט השני (George Washington Vanderbilt II) בין השנים 1896 עד 1902 היא הבית הגדול ביותר בארצות הברית, אשר נמצא בבעלות פרטית. האחוזה ששטחה הבנוי עומד על 16,200 מ"ר נמצאת עדיין בבעלות המשפחה והיא משמשת כמוזיאון.
היסטוריה

בשנות השמונים של המאה התשע עשרה, ג'ורג' וושינגטון ואנדרבילט השני, בנו של ויליאם הנרי ואנדרבילט, החל לפקוד לעיתים קרובות את אזור אשוויל שבצפון קרוליינה יחד עם אמו. הוא אהב מאוד את הנופים ואת האקלים באזור ובחר בו כמיקום המושלם לבניית אחוזה לימי החורף. ואנדרבילט הפקיד את המשימה בידיו האדריכל הידוע ריצ'רד מוריס האנט. האנט, שתכנן בעבר בתים עבור אחדים מבני משפחת ואנדרבילט, התבקש ליצור חיקוי של אחוזות צרפתיות בסגנון "עמק הלואר". ואנדרבילט שרצה את הטוב ביותר, שכר גם את אדריכל הנוף הידוע פרדריק לו אולמסטד, עליו הופקד תכנון שטח האחוזה. ואנדרבילט דאג אף להקמת חוות לחיות משק, מחלבה ועוד, על מנת שהאחוזה תוכל לקיים את עצמה. האחוזה כללה גם כפר קטן ואף כנסייה.
בני משפחה וחברים מרחבי ארצות הברית ואף מחוץ לה, הוזמנו ליהנות מהשפע הרב שהציעה האחוזה, ארוחות הפאר שהוגשו על שולחן ומסביבו 64 כיסאות, ומגניה היפהפיים שתוכננו על ידי הולמסטד.
אחוזת בילטמור העסיקה רבות את ואנדרבילט אשר הקדיש פחות מזמנו לעסקים המשפחתיים ולהשקעותיו שלו. עלות בנייתה ואחזקתה של האחוזה כילתה את מרבית כספו. לאחר מותו של ואנדרבילט ב-1914 מסיבוכים של ניתוח לכריתת התוספתן שעבר, מכרה אלמנתו את מרבית שטח האחוזה. האחוזה אשר השתרעה במקור על שטח של 500,000 דונם בקירוב, הצטמקה לשטח של 32,000 דונם בלבד. השטחים הנותרים נרכשו על ידי הממשל המקומי שהפכם ליער לאומי. האחוזה אשר נחצית לשניים על ידי נהר "פרנץ' ברוד" נמצאת היום בבעלותה של חברת בילטמור, אשר נשלטת על ידי נכדו של ג'ורג' ואנדרבילט.
בשנת 1963 היא הוגדרה כאתר היסטורי לאומי.
האחוזה כאתר תיירות

בעליה של האחוזה השתמשו בה פחות ופחות עד 1956, השנה בה היא נפתחה לציבור כמוזיאון. באחוזה מבקרים כיום יותר ממיליון תיירים בשנה. מבקרים מכל העולם מגיעים להתרשם מבריכת השחייה הענקית, מהספרייה, מאוסף חפצי האמנות ומהגנים המדהימים ביופיים.
האחוזה בתרבות הפופולרית

אחוזת בילטמור שימשה כאתר צילומים לסרטים רבים, ביניהם: להיות שם, ריצ'י ריץ', חניבעל, הברבור, המוהיקני האחרון, פורסט גאמפ, אוצר לאומי ופאץ' אדמס.
חזית האחוזה
אחרי חצות הלילה

| --- | --- |

כרזת הסרט
 בימוי:  דוד פרריו 
 הופק בידי:  דוד פרריו
 תסריט:  דוד פרריו 
 עריכה:  קלאודיו קורמיו
 שחקנים ראשיים:  ג'ורג'ו פזוטי  פביו טוריאנו פרנצ'סקה אינאודי
 מדבבים:  סילביו אורלנדו 
 מוזיקה:  פאביו ברוברו בנדה איוניקה דניאלה ספה
 צילום:  דנטה קצ'ין
 מדינה:  איטליה 
 חברת הפקה:  Rossofuoco 
 חברה מפיצה:  רוססופואקו
 הקרנת בכורה:  23 באפריל 2004, איטליה
 משך הקרנה:  92 דק' 
 שפת הסרט:  איטלקית 
 סוגה:  סרט קומדיה, סרט דרמה 
 אתר רשמי
 דף הסרט ב־IMDb
 
אחרי חצות הלילה (באיטלקית: Dopo mezzanotte) הוא סרט קולנוע איטלקי אשר הופק, בוים ונכתב על ידי דוד פרריו (Davide Ferrario). העלילה מתרחשת במוזאון לאומנות הקולנוע הנמצא במולה אנטונליאנה שבטורינו. בסרט נעשה שימוש נרחב בקטעי סרטים אילמים או ישנים. עולמו של גיבור הסרט מרטינו (ג'ורג'יו פסוטי, Giorgio Pasotti) הוא עולם הסרטים: בו הוא מבלה את ימיו (או את לילותיו), ומעולם זה הוא שואב את הרעיונות למעשיו ומאמץ את התנהגותם של גיבורי הסרטים עימם הוא מזדהה. מרטינו נקלע לסיפור אהבה המחייב אותו להתייחס לזולת, לשתי "הצלעות" האחרות בסיפור בהתאם למקובל בחברה ולא לפי מה שראה בעולם הסרטים.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתחילת הסרט הקריין מציג שאלה: "מאין באים הסיפורים? ולאן הם הולכים?" ומשיב: "הם נוצרים כמו אבק בעקבות הרוח, בתוך ענן האבק נוצרת העלילה, אט אט ענן האבק מתפוגג והסיפור מגיע לידי סיום". הקריין מלווה ברקע הסרט את סיפור העלילה. במחצית הראשונה של הסרט מוצגים שלושת גיבורי הסרט "השלישייה":
אנגל, גונב המכוניות המקצועי, (פביו טוריאנו, Fabio Troiano), אשר יחד עם צוותו הוא סורק בלילה בעיר טורינו אחרי מכוניות לגנבה. הוא מקוה להגיע למצב שבו יהיה לו די כסף לקנות מכונית יגואר משלו.
מרטינו, חובב צילום, שומר לילה במוזיאון הקולנוע "מולה", המשמש לו גם כביתו. הוא בוחר להנאתו סרטים אילמים וסרטים ישנים. בעת הצפייה בהם הוא רואה עצמו שותף לעלילה: גיבור הסרט נופל מהחלון, הוא משתטח על הרצפה. הוא צופה ברכבת נוסעת, הוא יוצא ומצלם רכבת בנסיעה.
אמנדה (פרנצ'סקה אינאודי Francesca Inaudi), מלצרית בדלפק למזון מהיר וידידתו של אנגל. מיואשת מעבודתה, היא שופכת על מחצלות הבוס שלה שומן רותח. הלז, מזמין אמבולנס ומשטרה. היא מחפשת מחסה ובדרך מנוסתה היא נתקלת במרטינו הנותן לה מקלט ב"מולה".
אחרי שהקריין הציג את שלושת הגיבורים מתחיל החלק השני של הסרט ומתפתחת העלילה.
אמנדה אינה יכולה לשוב לשכונה מאחר שהמשטרה מחפשת אחריה. היא מסתגלת לחיים ב-"מולה". חדרה ב-"מולה" בנוי כדוגמת חדר מסרט אילם. אנגל מגלה את מקום המסתור של אמנדה וכך נפגשים השלושה ומחליטים על חיים ב"שלישייה".
פרסים

הפסטיבל ה-54 לסרטים בברלין שנערך בשנת 2004 : "פרס קליארי לסרט" ( Caligari Film Award) לבמאי. "פרס דון קישוט" (Don Quixote Award ) לבמאי,
פרס דוד די דונטלו 2005 - 8 פרסים: אפקטים קולנועיים, השחקן הטוב ביותר - ג'ורג'ו פזוטי, הצלם הטוב ביותר, הבמאי הטוב ביותר, המפיק הטוב ביותר, העורך הטוב ביותר, מעצבת ההפקה הטובה ביותר - פרנצ'סקה בוקה ( Francesca Bocca ), מחבר התסריט הטוב ביותר ושחקן המשנה הטוב ביותר - פביו טרוייני.
פרס פסטיבל " פאליאנו" (Flaiano Film Festival ) 2004 : לדיבוב של השחקנית הטובה ביותר (Won Audience Award Best Actress) - פרנצ'סקה אינאודי, השחקן הטוב ביותר - ג'ורג'ו פאזוטי, העורך הטוב - קלאודיו קורניו והסרט הטוב ביותר.
פרס הארגון הלאומי של מבקרי הקולנוע 2005: מדליית כסף לג'ורג'ו פאזוטי, גם dormirle addosso 2004, השחקנים הטובה ביותר - פרנצ'סקה אינאודי, הצלם הטוב ביותר, והבמאי והמפיק הטוב ביותר.
פרס "סאן-ויסנט" ( Saint-Vincent ) לקולנוע 2005.
אוניברסיאדת קוואנגג'ו (2015)

| --- | --- |
 עיר מארחת:  קוריאה הדרומית קוואנגג'ו, קוריאה הדרומית
 מדינות משתתפות:  146
 ספורטאים משתתפים:  12,986
 תחרויות:  21
 טקס הפתיחה:  3 ביולי 2015
 טקס הנעילה:  14 ביולי 2015
 נפתח רשמית על ידי:  פאק גון-הייה
 האצטדיון הראשי:  אצטדיון גביע העולם קוואנגג'ו, קוואנגג'ו
 הערים שהתמודדו על האירוח:  קנדהאדמונטון   טאיוואןטאיפיי
 → אוניברסיאדת קאזאן 
 
אוניברסיאדת הקיץ ה-28 נערכה בקוואנגג'ו שבקוריאה הדרומית. במשחקים אלו השתתפו 12,986 ספורטאים מ-146 מדינות שונות.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | קוריאה הדרומית קוריאה הדרומית | 47 | 32 | 29 | 108 |
| 2 | רוסיה רוסיה | 34 | 39 | 49 | 122 |
| 3 | הרפובליקה העממית של סין  סין | 34 | 22 | 16 | 72 |
| 4 | יפן יפן | 25 | 25 | 35 | 85 |
| 5 | ארצות הברית ארצות הברית | 20 | 15 | 19 | 54 |
| 6 | צרפת צרפת | 13 | 9 | 8 | 30 |
| 7 | איטליה איטליה | 11 | 15 | 17 | 43 |
| 8 | אוקראינה אוקראינה | 8 | 17 | 6 | 31 |
| 9 | איראן איראן | 7 | 2 | 6 | 15 |
| 10 |  טאיוואן | 6 | 12 | 18 | 36 |
| 11 | קזחסטן קזחסטן | 6 | 0 | 4 | 10 |
| 12 | גרמניה גרמניה | 5 | 5 | 8 | 18 |
| 13 | ליטא ליטא | 5 | 1 | 3 | 9 |
| 14 | פולין פולין | 4 | 10 | 4 | 18 |
| 15 | אוסטרליה אוסטרליה | 4 | 3 | 12 | 19 |
| 16 | בלארוס בלארוס | 4 | 3 | 5 | 12 |
| 17 | בריטניה בריטניה | 3 | 4 | 4 | 11 |
| 18 | צ'כיה צ'כיה | 3 | 3 | 3 | 9 |
| 19 | בלגיה בלגיה | 3 | 1 | 3 | 7 |
| 20 | תאילנד תאילנד | 2 | 7 | 9 | 18 |
| 21 | קנדה קנדה | 2 | 4 | 2 | 8 |
| 22 | טורקיה טורקיה | 2 | 2 | 12 | 16 |
| 23 | ברזיל ברזיל | 2 | 2 | 4 | 8 |
| 24 | מונגוליה מונגוליה | 2 | 1 | 2 | 5 |
| 25 | דרום אפריקה דרום אפריקה | 2 | 0 | 4 | 6 |
| 26 | הונגריה הונגריה | 2 | 0 | 3 | 5 |
| 27 | אזרבייג'ן אזרבייג'ן | 2 | 0 | 1 | 3 |
| 28 | הרפובליקה הדומיניקנית הרפובליקה הדומיניקנית | 2 | 0 | 0 | 2 |
| 29 | רומניה רומניה | 1 | 3 | 3 | 7 |
| 30 | ג'מייקה ג'מייקה | 1 | 3 | 1 | 5 |
| =30 | ניו זילנד ניו זילנד | 1 | 3 | 1 | 5 |
| 32 | סרביה סרביה | 1 | 2 | 4 | 7 |
| 33 | אסטוניה אסטוניה | 1 | 2 | 1 | 4 |
| =33 | פורטוגל פורטוגל | 1 | 2 | 1 | 4 |
| 35 | הודו הודו | 1 | 1 | 3 | 5 |
| 36 | אירלנד אירלנד | 1 | 1 | 1 | 3 |
| =36 | חוף השנהב חוף השנהב | 1 | 1 | 1 | 3 |
| 38 | קפריסין קפריסין | 1 | 0 | 2 | 3 |
| 39 | ארמניה ארמניה | 1 | 0 | 0 | 1 |
| =39 | ברזיל ברזיל | 1 | 0 | 0 | 1 |
| =39 | אוגנדה אוגנדה | 1 | 0 | 0 | 1 |
| =39 | אוזבקיסטן אוזבקיסטן | 1 | 0 | 0 | 1 |
| 43 | מקסיקו מקסיקו | 0 | 3 | 2 | 5 |
| 44 | קרואטיה קרואטיה | 0 | 3 | 0 | 3 |
| =44 | מרוקו מרוקו | 0 | 3 | 0 | 3 |
| 46 | סלובקיה סלובקיה | 0 | 2 | 2 | 4 |
| 47 | לטביה לטביה | 0 | 2 | 1 | 3 |
| 48 | הולנד הולנד | 0 | 1 | 7 | 8 |
| 49 | אינדונזיה אינדונזיה | 0 | 1 | 3 | 4 |
| 50 | אלג'יריה אלג'יריה | 0 | 1 | 0 | 1 |
| =50 | בוטסואנה בוטסואנה | 0 | 1 | 0 | 1 |
| =50 | בורקינה פאסו בורקינה פאסו | 0 | 1 | 0 | 1 |
| =50 | הונג קונג הונג קונג | 0 | 1 | 0 | 1 |
| =50 | נורווגיה נורווגיה | 0 | 1 | 0 | 1 |
| =50 | סלובניה סלובניה | 0 | 1 | 0 | 1 |
| 56 | ספרד ספרד | 0 | 0 | 3 | 3 |
| =56 | שווייץ שווייץ | 0 | 0 | 3 | 3 |
| 58 | פינלנד פינלנד | 0 | 0 | 2 | 2 |
| =58 | מלזיה מלזיה | 0 | 0 | 2 | 2 |
| =58 | שוודיה שוודיה | 0 | 0 | 2 | 2 |
| =58 | וייטנאם וייטנאם | 0 | 0 | 2 | 2 |
| 62 | ארגנטינה ארגנטינה | 0 | 0 | 1 | 1 |
| =62 | דנמרק דנמרק | 0 | 0 | 1 | 1 |
| =62 | קירגיזסטן קירגיזסטן | 0 | 0 | 1 | 1 |
| סך הכל | סך הכל | 274 | 273 | 336 | 883 |
ישראל באוניברסיאדה

משלחת ישראל כללה 27 ספורטאים.
נבחרת ישראל בכדוריד סיימה במקום חמישי. את שלב הבתים היא סיימה במקום שלישי מתוך 6 קבוצות לאחר 2 ניצחונות, 1 תיקו ו-2 הפסדים. במשחק על המקום החמישי נבחרת ישראל ניצחה את נבחרת רוסיה 33–34. במשחקי הדרוג כל הקבוצות מהבית הישראלי ניצחו את יריבותיהן מהבית השני.
אחמד אל-מוחמדי

אחמד עיסא אל-מוחמדי עבד אל-פתאח (בערבית: أحمد عيسى المحمدي عبد الفتاح; נולד ב-9 בספטמבר 1987) הוא כדורגלן מצרי המשחק בעמדת הקשר הימני ולעיתים משחק גם כמגן ימני.
קריירת מועדונים > ראשית הקריירה

אל-מוחמדי התחיל את הקריירה שלו במחלקת הנוער של חאזל אל מחאלה. בשנת 2004 הצטרף לקבוצה הבוגרת בה שיחק שנתיים, בסופן חתם בקבוצת ENPPI.
היכולת הגבוהה שהציג בתקופתו בקבוצה משכה את תשומת לבן של כמה מועדונים באירופה. בקיץ 2007 פורסם כי קיבל הצעות מהרטה ברלין שלא עמדה בדרישות אותן הציגה ENPPI ומראפיד בוקרשט לה סירב עוד בהתחלה.
ב-25 בנובמבר 2008 נבחן בבלקברן רוברס מהפרמייר ליג במשך חמישה ימים, אך לא חתם בגלל פערים כספיים.
קריירת מועדונים > סנדרלנד

באוגוסט 2009 נבחן בסנדרלנד, אך לא הוחתם בקבוצה. במקביל, קלאב ברוז' ווסט ברומיץ' אלביון התעניינו בשירותיו של אל-מוחמדי.
בסופו של דבר ב-1 ביולי 2010 הושאל לסנדרלנד עד לסיום העונה תמורת 500,000 פאונד עם אופציה לרכישה תמורת שני מיליון פאונד. ב-14 באוגוסט 2011 אל-מוחמדי ערך את הופעת הבכורה שלו בקבוצה בתיקו 2-2 נגד ברמינגהאם סיטי.
ב-11 במרץ 2011 סנדרלנד הודיעה כי תממש את האופציה על אל-מוחמדי וב-9 ביוני 2011 חתם בקבוצה לשלוש עונות תמורת שני מיליון פאונד.
ב-2 באוקטובר 2011 אל-מוחמדי הבקיע את שער הבכורה שלו בקבוצה בתיקו 2-2 נגד וסט ברומיץ' אלביון. במהלך העונה סטיב ברוס עזב את הקבוצה ומרטין אוניל החליף אותו. תחת אוניל, אל-מוחמדי איבד את מקומו בהרכב וסיים את העונה עם מאזן של 18 הופעות בליגה.
קריירת מועדונים > האל סיטי

ב-30 באוגוסט 2012 הושאל להאל סיטי עד לסיום העונה. בהאל, התאחד עם סטיב ברוס שאימן אותו בסנדרלנד.
יומיים לאחר החתימה, ערך את הופעת הבכורה שלו בקבוצה במשחק הליגה נגד בולטון וונדררס. ב-18 בספטמבר 2012 אל-מוחמדי הבקיע את שער הבכורה שלו בקבוצה בניצחון 2–3 נגד לידס יונייטד בו גם בישל את שני השערים הנוספים של קבוצתו.
ב-16 בינואר 2013 סנדרלנד החליטה להחזיר את אל-מוחמדי לשורותיה, אך כעבור שבועיים הושאל בחזרה להאל. ב-20 באפריל 2013 אל-מוחמדי נבחר לשחקן השנה של הקבוצה.
ב-28 ביוני 2013 אל-מוחמדי חתם לשלוש שנים בקבוצה. ב-23 ביוני 2016 האריך את חוזהו בשלוש שנים נוספות.
קריירת מועדונים > אסטון וילה

ב-19 ביולי 2017 אל-מוחמדי חתם באסטון וילה, בה הוא משחק תחת שרביטו של סטיב ברוס בפעם השלישית בקריירה.
קריירה בינלאומית

באוגוסט 2007 אל-מוחמדי ערך את הופעת הבכורה שלו בנבחרת מצרים במשחק ידידות נגד חוף השנהב.
במחזור הפתיחה של גביע הקונפדרציות 2009 נגד ברזיל, אל-מוחמדי הורחק לאחר שהדף נגיחה של לוסיו בעזרת ידו. בנוסף, ברזיל קיבלה פנדל אותו הבקיע קאקה ומצרים הפסידה 3–4.
ב-20 בינואר 2010 אל-מוחמדי הבקיע את שער הבכורה שלו בנבחרת בניצחון 0–2 נגד בנין במסגרת שלב הבתים של גביע אפריקה לאומות 2010, בו זכתה נבחרתו.
תארים

פלייאוף העלייה לפרמייר ליג: 2015/2016
גביע אפריקה לאומות: 2008, 2010
שחקן העונה בהאל סיטי: 2012/2013
אוניברסיטת ניוקאסל

| --- | --- |
סמל האוניברסיטה

בניין אגודת הסטודנטים באוניברסיטת ניוקאסל
 אוניברסיטה
 תקופת הפעילות:  1834–הווה (כ־190 שנה)
 בעלי תפקידים
 צוות:  1,049
 סגל:  2,430
 סטודנטים
 כלל הסטודנטים:  27,215
 סטודנטים לתואר ראשון:  20,845
 סטודנטים לתארים מתקדמים:  6,365
 שונות
 הון עצמי:  495.7 מיליון לירות שטרלינג
 מיקום
 מיקום:  ניוקאסל, אנגליה
 מדינה:  הממלכה המאוחדת הממלכה המאוחדת
 קואורדינטות:  54°58′41″N 1°36′54″W﻿ / ﻿54.978°N 1.615°W﻿ / 54.978; -1.615
 www.ncl.ac.uk
 he
 
אוניברסיטת ניוקאסל (באנגלית: Newcastle University) היא אוניברסיטה ציבורית הממוקמת בניוקאסל שבממלכה המאוחדת אשר הוקמה כבית ספר לרפואה בשנת 1834.
ההוראה והמחקר מועברים ב-24 בתי ספר אקדמיים ו-40 מכוני מחקר ומרכזי מחקר, הממוקמים בשלוש פקולטות: הפקולטה למדעי הרוח והחברה; הפקולטה למדעי הרפואה; והפקולטה למדעים, חקלאות והנדסה. האוניברסיטה מציעה כ-177 תוכניות לתואר ראשון ב-40 דיסציפלינות, המשתרעים על אומנויות, מדעים, הנדסה ורפואה, יחד עם כ-307 תוכניות לימוד ומחקר לתארים מתקדמים. לאוניברסיטה סטודנטים בין-לאומיים מ-145 מדינות, ולמעלה מ-250,000 בוגרים ברחבי העולם.
אוניברסיטת ניוקאסל חברה בארגונים אקדמיים רבים ובהם קבוצת ראסל, איגוד האוניברסיטאות האירופאיות (EUA), שותפות המחקר N8 ואיגוד אוניברסיטאות חבר העמים הבריטי (ACU).
מבין בוגריה הידועים של האוניברסיטה ניתן למנות את רואן אטקינסון, טים פרון וריצ'רד המילטון.
היסטוריה

בשנת 1834 הוקם בית ספר לרפואה במקום. בשנת 1851 התרחש פיצול בבית הספר והמוסד הגדול הוכפף לאוניברסיטת דרהאם. בשנת 1861 החלו לימודי תואר שני בכירורגיה. בשנת 1871 נוסד גם בית ספר לפיזיקה.
בשנת 1963 התפצלה האוניברסיטה מאוניברסיטת דרהאם והפכה למוסד עצמאי.
בספטמבר 2008 נפתח קמפוס ראשון מחוץ לאנגליה בסינגפור. בשנת 2011 הוקם קמפוס ללימודי רפואה במלזיה.
פקולטות, בתי ספר ומכונים > הפקולטה למדעי הרוח והחברה > בתי ספר

בית הספר לאדריכלות, תכנון ואדריכלות נוף
בית הספר לאמנויות ותרבויות
בית הספר למנהל עסקים של אוניברסיטת ניוקאסל
בית הספר למדעי החינוך, התקשורת והשפה
בית הספר לספרות אנגלית, שפה ובלשנות
בית הספר לגאוגרפיה, פוליטיקה וסוציולוגיה
בית הספר להיסטוריה, קלאסיקה וארכאולוגיה
בית הספר למשפטים בניוקאסל
בית הספר לשפות מודרניות
בית ספר X
פקולטות, בתי ספר ומכונים > הפקולטה למדעי הרוח והחברה > מכונים

המכון לעיסוק באמנויות יצירתיות
המכון לחקר מדעי הרוח
המכון למדעי החברה
פקולטות, בתי ספר ומכונים > הפקולטה למדעי הרפואה > בתי ספר

בית הספר למדעי הביו-רפואה, התזונה והספורט
בית הספר למדעי השיניים
בית הספר לחינוך רפואי
בית ספר לרוקחות
בית ספר לפסיכולוגיה
המרכז לביולוגיה של תאי חיידק
פקולטות, בתי ספר ומכונים > הפקולטה למדעי הרפואה > מכונים

המכון למדעי הביולוגיה
המכון למדעי בריאות האוכלוסייה
מכון למחקר תרגומי וקליני
פקולטות, בתי ספר ומכונים > הפקולטה למדעים, חקלאות והנדסה > בתי ספר

בית ספר למחשוב
בית ספר להנדסה
בית ספר למתמטיקה, סטטיסטיקה ופיזיקה
בית הספר למדעי הטבע והסביבה
פקולטות, בתי ספר ומכונים > הפקולטה למדעים, חקלאות והנדסה > מכונים

המכון לחקר המזון וחקר החדשנות
המכון הדיגיטלי
דירוגים > דירוגים בין-לאומיים

דירוג שאנגחאי - 201–300 (2023)
דירוג Times Higher Education - מקום 168= (2024)
דירוג QS לאוניברסיטאות - 110 (2024)
דירוגים > דירוג אזורי - בריטניה

דירוג שאנגחאי - מקום 6 (2023)
דירוג Times Higher Education - מקום 21 (2024)
דירוג QS לאוניברסיטאות - מקום 19 (2024)
אחרי המלחמה (סרט, 2019)

| --- | --- |
כרזת הסרט
כרזת הסרט
 מבוסס על:  ספר של רידיאן ברוק
 בימוי:  ג'יימס קנט
 הופק בידי:  רידלי סקוט, מאלט גרונט, ג'ק ארבות'נוט
 תסריט:  ג'ו שרפנל, אנה ווטרהאוס
 עריכה:  בוורלי מילס
 שחקנים ראשיים:  קירה נייטלי אלכסנדר סקושגורד ג'ייסון קלארק
 מוזיקה:  מרטין פיפס
 צילום:  פרנץ לוסטיג
 מדינה:  ארצות הברית ארצות הברית גרמניה גרמניה בריטניה בריטניה
 חברת הפקה:  סקוט פרי הפקות 
 חברה מפיצה:  Searchlight Pictures
 שיטת הפצה:  וידאו על פי דרישה 
 הקרנת בכורה:  26 בפברואר 2019
 משך הקרנה:  108 דקות
 שפת הסרט:  אנגלית, גרמנית
 סוגה:  סרט דרמה, סרט מבוסס יצירה ספרותית 
 הכנסות:  9.2 מיליון דולר
 הכנסות באתר מוג'ו:   theaftermath
 אתר רשמי
 דף הסרט ב־IMDb
 
אחרי המלחמה (באנגלית: The Aftermath) הוא סרט קולנוע, קופרודוקציה אמריקאית - בריטית - גרמנית משנת 2019 בבימויו של ג'יימס קנט, עם קירה נייטלי, אלכסנדר סקושגורד וג'ייסון קלארק בתפקידים הראשיים.
התסריט מבוסס על הרומן "The Aftermath" של רידיאן ברוק (אנ') משנת 2013. העלילה מתרחשת באזור הכיבוש הבריטי בגרמניה זמן קצר לאחר סיום מלחמת העולם השנייה. הסרט צולם בסביבות פראג.